R-13/2024

Razdjel: 109

Glava: 10975 **ŽUPANIJSKO DRŽAVNO ODVJETNIŠTVO U DUBROVNIKU**

RKP: 03599

MB: 3304698

OIB: 44737751634

Dr. Ante Starčevića 23

20000 Dubrovnik

Aktivnost: 6400005

Šifra djelatnosti: 8423

IBAN: HR92 23900011100013620 – redovni račun

Zakonski predstavnik: Katija Kristović,

županijska državna odvjetnica

**OBRAZLOŽENJE POSEBNOG DIJELA FINANCIJSKOG PLANA ZA RAZDOBLJE 2025.-2027.**

**Plaće i doprinosi**

U Županijskom državnom odvjetništvu u Dubrovniku je ukupno 13 zaposlenika u 2024. godini a zbog suglasnosti koje smo dobili za zaposlenje jednog zamjenika županijske državne odvjetnice za Građansko-upravni odjel plan je pravljen za 14 zaposlenika po sljedećoj strukturi:

* 1 županijska državna odvjetnica, dužnosnik
* 5 zamjenika županijske državne odvjetnice, dužnosnici
* 6 službenika
* 2 namještenika

Za isplatu plaća i doprinosa zaposlenicima u 2025. godini planirano je 474.128 €.

Za isplatu plaća i doprinosa zaposlenicima u 2026. godini planirano je 476.820 €.

Za isplatu plaća i doprinosa zaposlenicima u 2027. godini planirano je 499.396 €.

Prilikom izračuna u obzir su uzeta moguća nova zaposlenja upražnjenih radnih mjesta, te najavljena povećanja osnovice za izračun plaća zaposlenicima. Također u 2027. godini imamo jednog dužnosnika koji ima pravo na isplatu staža s povećanim trajanjem te je planiran rashod za mirovinsko osiguranje.

**Ostali rashodi za zaposlene (prava prema KU)**

Zaposlenici prema KU imaju pravo na isplatu regresa, božićnice, dara djeci za sv. Nikolu, jubilarne nagrade, otpremnine i pomoći te je za razdoblje financijskog plana za 2025. - 2027. godinu planirano 36.378 €.

**Naknade za prijevoz**

Zaposlenici Županijskog državnog odvjetništva u Dubrovniku imaju pravo na naknadu troškova prijevoza za dolazak na posao i odlazak s posla, pod uvjetom da je udaljenost od njihova prebivališta, odnosno boravišta do mjesta rada najmanje dva kilometra te je za razdoblje financijskog plana za 2025. - 2027. godinu planirano 38.500 €.

**Materijalni rashodi**

Najveći dio rashoda se odnosi na materijalne rashode te oni ovise o:

* sklopljenim ugovorima javne nabave prema okvirnim sporazumima središnjeg državnog ureda za javnu nabavu koji se odnose na poštanske usluge i telefon, električnu energiju, gorivo, a isti se sklapaju na duži vremenski period
* sklopljenom ugovoru sa OTP leasingom za nabavu službenog vozila, 60 mjeseci
* sklopljenim godišnjim ugovorima jednostavne nabave za uredskim materijalom
* potrebama za najam novih fotokopirnih uređaja
* zahtjevima odvjetnika i vještaka za isplatu naknade

U 2025. godini planirano je za materijalne izdatke ukupno 135.557 €, za 2026. godinu planirano je ukupno 135.333 € te je za 2027. godinu planirano ukupno 160.697 €.

Najznačajniji materijalni rashodi na koja se planiraju utrošiti planirana sredstva su:

* za intelektualne usluge (usluge odvjetnika, vještaka i tumača) za 2025. I 2026. planirano je po 100.000 € dok je za 2027. God. planirano je 110.000 €
* za nabavu uredskog materijala i ostalih materijalnih rashoda za 2025. i 2026. godinu planirano je po 6.400 € dok je za 2027. planirano 6.500 €
* za energiju ( gorivo za službeno vozilo) za 2025. i 2026. godinu planirano je po 1.600 € dok je za 2027. planirano 1.700 €
* za najamnine fotokopirnih uređaja za 2025.-2027. godinu planirano je po 3.000 €
* za usluge telefona i pošte za 2025. Planirano je 4.700 € dpk je za 2026. I 2027. godinu planirano je po 5.000 €
* za otplatu leasinga za novo službeno vozilo planirano je za 2025. godinu 4.797 €, za 2026. godinu 5.015 € te za 2027. godinu 2.594 €

**Vlastiti prihodi**

Vlastiti prihodi se ostvaruju od kopiranja spisa na zahtjev stranke uz odobrenje državnog odvjetnika te je za razdoblje financijskog plana 2025. planirano 498 €, a za razdoblje 2026.-2027. za svaku godinu po 500 €.

Isti se ako se ostvare planiraju utrošiti na plaćanje računa uredskog materijala i ostalih materijalnih rashoda.

U Dubrovniku 7.11.2024. godine

Voditeljica računovodstva

Županijska državna odvjetnica

\_\_\_\_\_\_\_\_\_\_\_\_\_\_\_\_\_\_\_\_\_ MP \_\_\_\_\_\_\_\_\_\_\_\_\_\_\_\_\_\_\_\_\_\_

Sanja Vuletić Katija Kristović